આ તરફ દિવસો પસાર થતા ગયા. હર્ષિતભાઈએ TPAનો સંપર્ક કરતાં જણાવવામાં આવ્યું કે સારવાર કરનાર ડૉક્ટરનું સર્ટિફિકેટ લાવી આપો, જેમાં જણાવવામાં આવ્યું હોય કે દરદીને અન્ય સારવારની સાથોસાથ કીમોથેરપી પણ આપવામાં આવી હોય. દરદીને આપવામાં આવતી સારવાર બધી કૅન્સર ઇન્સ્ટિટ્યૂટમાં આપવામાં આવતી સારવાર મુજબની જ છે, જેમાં બેએક કલાક ચાલતું ઇન્જેક્શન આપવામાં આવે છે. ત્યાર બાદ હૉસ્પિટલમાંથી ડિસ્ચાર્જ આપવામાં આવે છે. આ સારવારમાં દરદીને ૨૪ કલાકની નિગરાની હેઠળ રાખવાની જરૂર હોતી નથી અને આ પ્રમાણે સર્વે કૅન્સર ઇન્સ્ટિટ્યૂટની પ્રમાણિત સારવાર પદ્ધતિ છે.